દેશમાં શાકભાજીના ભાવમાં ઉછાળાને કારણે નવા નાણાકીય વર્ષના પ્રથમ ત્રણ મહિનામાં ગૃહિણીઓના ખર્ચમાં તીવ્ર વધારો થયો છે. દેશના ૩૩ બજારોને આવરી લઈને એસોચેમે કરેલા સર્વેમાં આ તારણ બહાર આવ્યું છે. સર્વેમાં જણાવ્યા મુજબ દેશમાં છૂટક વેચાણ કરતા વેપારીઓ સરેરાશ ધોરણે જથ્થાબંધ ભાવ કરતાં આશરે ૪૮.૮ ટકા ઊંચા ભાવે વેચાણ કરે છે.અભ્યાસમાં જણાવ્યા અનુસાર કોબીજના જથ્થાબંધ અને છૂટક ભાવ વચ્ચેનો તફા વત ૬૯.૪ ટકાથી વધીને ૭૮.૧ ટકા થયો છે. રીંગણના જથ્થાબંધ અને છૂટક ભાવ વચ્ચેનો તફાવત ૬૨.૪ ટકાથી વધીને ૬૬.૭ ટકા થયો છે જ્યારે ફુલાવર માટે આ તફાવત આશરે ૫૯ ટકા છે. સુરતમાં જથ્થા બંધ અને છૂટક ભાવ વચ્ચેનો તફાવત ૪૯.૭ ટકાથી વધીને ૫૦.૮ ટકા થયો છે.